Uaigneach a-taoi, a theach na mbráthar
Lochlann Óg Ó Dálaigh cct.
Uaigneach a-taoi, a theach na mbráthar,
beag dod bhuidhnibh tairise
do-chí tu-sa i ndáil do dhorchla;
ní náir orchra ar th'airei-se.
Do díbreadh uait — uch mo thruaighe — 
do theaghlach bocht bráithreamhail;
do-chím sibh gan fhear dot ionnramh,
a threabh bhionnghlan bhláithshleamhain.
Ionmhuin drong do díbreadh asat,
a eaglas bhláith bhúidhiodhan,
buidhean tromdha chomhthrom chiallda,
modhchlann diadha an Dúiliomhan.
A mhainisdear an mhúir shleasaigh
sloinntear ó Sliabh Fhorannáin,
caoinidh an flaith 's an saoi suilbhir
mar taoi it fhuilngidh anfhorráin.
Fuarais cleachtadh céile n-iodhan, a adhbha an fhuinn ghlaintealchaigh;
bheith it aonar níor dhual deit-se;
truagh do bheith-se id bhaintreabhthaigh.
D'éis na gcéile do chleacht tu-sa
a-taoi — truagh an mhalairt-se — 
gan chluinsin sgéal gcean ná gcliathcha
gan fhear iarrtha th'amhairc-se.
Cuimhneach mé gur mheince leat-sa
líon áigh ógbhadh gcaithreannach
ag líonadh is-teagh id thiomchall,
a threabh fhionnchorr Aifreannach.
D'éis díbearta na n-ord uile
i n-iath Éireann eangfhoirbhthe
dé an chreidimh do bhaoi gan bháthadh
id bhláthar bheannuighthe.
D'aithle a n-uarais d'aoibhneas ghnáthach
do ghlóir nar ghlóir dhiombaltach
ar uaigneas t'árais má féachtar
tárrais éachtchor iongantach.
Tu-sa it árus ealtan gcíocrach
ar gcaill th'aosa ionmhuine;
briseadh croidhe an tolg dá dtárras
t'ord i n-áras fhiodhbhuidhe.
T'altóra gan earradh gcrábhaidh,
do chluig chaoine cheolmhara,
mar dhúil mbailbh gach laoi gan labhra
mar taoi Is damhna deordhubha.
Iomdha coireach cionntadh n-iomdha
d'fheadhnaibh Fódla fionnshoillse
fhuair ar dtadhall bhar sleas samhghlan
leas a n-anman ionnaibh-se.
Iomdha cuideachta clann bhflaitheadh
le bhfríoth féasda soineamhail
idir shleasaibh do choim chláirthigh
ón droing chráibhthigh chroidheamhail.
Iomdha bocht do biathtaoi it orsain
'gun ord shochruidh shéimhidhe;
dursan linne a lorg 's a láithreach
gan ord gcráibhtheach gcéillidhe.
Glan an bhuidhean do bhí id ghrinneall
— níor ghloine géis ealashroth — 
cuire diadha caoimhghrinn ceolach
saoirbhinn eolach ealadhnach.
Gairid gach la ag an lucht chéadna;
níor chian adhaigh fhírleabhar;
ní feas ní 'n-a aincheas orra
d'ailcheas rolla ríghleabhar.
Mairg ler díbreadh an ndruing bhfosaidh;
ní feas cread a gcionta-san;
mór a gcrábhadh, deas a ndaonnacht,
ni feas aonolc ionnta-san.
An t-Airdrí dan hainm an Tríonóid
go dtí dá thoil ghrásamhail
tabhairt an chuire mhóir mhallghloin
róin don adhbhaidh fhásfhollaimh.
lann Phroinnsiais na bhfuighleadh dtaidhiuir
fill don teaghdhais naoimhiodhain;
a Mhuire mhór féag bhar bhfearta
fan dtréad searcdha saoidheamhail.
A Phroinnsiais, a phlannda gheanmnaidh,
guidh Dia deaghmhac fionnMhuire
fa fhurtocht ar do chloinn choirmigh;
roinn ret oidhribh t'ionmhuine.
Ó tá treimhse 'n-a treibh uaignigh
an áit ghrianach ghlanuaidneach
tar neart cumhacht na bhfear bhfraochdha
rob teagh naomhtha neamhuaigneach. Uaigneach.